# Istenek születése

Szívem alkalmassá lett mindenre,

legelő a gazellák számára,

 kolostor a szerzeteseknek,

templom a bálványképeknek,

s Kába annak, aki a taváfot végzi,

Tórának táblái és a Koránnak könyve.

A szeretet vallását követem: bármerre

tartsanak az ő tevéi,

 az az én vallásom, az én hitem[[1]](#endnote-2)

Nyolcvanezer éve keressük az istent. Fűben, fában, állatokban, természeti je­lenségekben és csillagokban, képzeletünk másvilágában.

A legrégibb ásatag leletek, amelyekből valamiféle vallási kultuszra következtethetünk, az észak-amerikai indiánok ~80 000 éves medvekoponya-totemjei; a túlvi­lághit kialakulására azonban csak az 50-60 000 éves neandervölgyi sírok utalnak: készítőik talán valamilyen halál utáni életet reméltek, esetleg féltek, hogy az holtak ártó túlvilági erőket közvetíthetnek – ki tudja?

Öntudatra ébredő őseink szorosan kötődtek a természethez, kézenfekvő, hogy isteneiket is a természeti tárgyak és az állatok világában keresték. Ám az öntudatoodó ember egyre inkább maga készítette bálvány-isteneit, és egyre inkább *saját képmására*, így többistenhívő ­vallá­sok alakultak ki. Ahogy nőttek a társadalmi különbségek, fokozatosan emelkedtek ki a panteonból[[2]](#endnote-3) az erősebb csoportot, törzset, szentélyt, várost, uralkodót védő főistenek, mígnem a kiválasztottság tudata elvezetett a saját isten egyetlenségének kinyilatkoztatásához.

Ezt a hosszú utat persze nem követhetjük végig, csak néhány jelleg­zetes példát mutatuk.

## A túlvilághit kibontakozása

A vadászó-halászó ősember élete erősen függött az időjárástól, a körülötte tenyésző növény- és állatvilágtól, minduntalan általa befolyásolhatatlan erők szóltak bele az életébe. Csoda-e, ha ezeket – az ázsiai szigetvilágben *maná­*nak[[3]](#endnote-4) neveziett – erőket maga fe­lett állóknak képzelte, majd megkísérelte saját javára befolyásolni?

### Totemizmus[[4]](#endnote-5)

Manapság beleszületünk egy társadalomba, élvezzük az előnyeit és zsörtölődünk a hátrányai miatt. Amit könnyen kaptunk, csak akkor értékeljük, ha már elvesztettük; az életünkt korlátozó szabályokat pedig inkább elkerüljük vagy kijátsszuk. Őseink bezzeg nagyon érezték a természet ellenséges erejét, így alakult ki az egyik legősibb vallási forma, a *totemizmus*.

 A totem a törzs állati ősének jelképe, amelynek manáját megörökölte, így magától értetődő védelemben részesítette a törzs beavatott tagjait. A totemizmus fontos elemei a *tabuk*. A totemállat tabu: tilos volt vadászni rá és megenni, kivéve, amikor ünnepi szertartásos elfogyasztásukkal el lehetett nyerni manájukat. Másik tabu volt az egy totemhez tartozók közötti házasság (v.ö.: közeli rokonok házassági tilalma).

De hogyan juthattak a totemek a bűvös erő birtokába? Hát varázslattal. És ki közvetítette ezt az erőt? Hát a *sámán*, aki birtokosa volt a manának, mert titokzatos módon közelebb állt a totemőshöz. A sámán a *mágia*[[5]](#endnote-6)tudója, va­rázspálcájával, bűvölő szavakkal megszerezte számunkra az emberfölötti hatalmak jóindulatát.

Ám nem lehetet mindig a totem hatókörében tartózkodni! Mit tegyen a vadász, ha magára maradt, szembekerült egy vadállattal, fel­borult az örvényben a csónakja, netán beteg lett? Ilyenkor segítettek a *fétis*ek, a sámán-szentelte varázserejű tárgyak, amelyek mindig kéznél lehettek.[[6]](#endnote-7)

Ne hajítsok fölényes, (kicsit lenéző) mosollyal kísért kézlegyintéssel, a régmúlt babonái közé az állati ős gondolatát: nagyon mélyek a gyökerei! Milyen hatalmak erőit közvetíti az egyiptomi *Ápisz*-bika, a maja tollas kígyó, a hindu szent tehén, a bibliai galamb, az angol bika, a német kétfejű sas, a magyar turulmadár?

Aki *amulettet* vagy *taliz­mán*t[[7]](#endnote-8) akaszt a nyakába, vagy „meggyűrűzi” leendő házastársát, – ugyan mire gondol?

És miért olyan mély a szertartásokba – körülmetélés, keresztelés, bérmálás, körmenet a Kába kő körül, a sámán-utódok áldó mozdulatai[[8]](#endnote-9) – hatékonyságába vetett hit?

Totemizmus, fétisizmus, szómágia… Csak az tiltakozzék, aki még sohasem találkozott „jó” és „rossz” tárgyakkal!

### Animizmus

Amint fejlődtek az emberi képességek és a közösségi viszonyok, úgy gazdagodott a vallások tartalma is. Észrevették, hogy lélegzés nélkül nincs élet, a halállal pedig valami eltávozik a testből. A hajdani primitív mana-hiteket fokozatosan felváltotta a hit, hogy az emberfeletti erőket kizárólag ez a „valami” birtokolja.

Ez pedig nem más, mint a *lélek*, pontosabban a testhez kötött – a légzéssel-levegővel kapcsolatos – lélek, ami a ha­lál után is a holttest közelében marad, és csak addig él, amíg a test el nem porlik, – innen vannak a különböző mumifikálási szo­kások. Fokozatosan kialakult az értelmi ké­pességeket hordozó „szellemi” lélekfogalom: ez a halál után elválik a testtől, önállóan él tovább, és legtöbbször halhatatlan.[[9]](#endnote-10) Ha pedig halhatatlan, kell lé­teznie egy földön túli másik, *transzcendens*[[10]](#endnote-11) világnak is, ahol tovább él.

Érdekes megfigyelni, hogy a legtöbb nyelvben létezik a lélegzéshez kapcsolódó testi léleknek egy másik rokon értelmű szava, amelyik inkább az ér­telmi-gondolkodási szférával függ össze:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***A lélek*** | ***egyiptomi*** | ***héber*** | ***görög*** | ***latin*** | ***angol*** | ***francia*** | ***magyar*** | ***német*** |
| ***testi*** | ka | ruach | pneuma | [[11]](#endnote-12)spiritus | spirit | esprit | lélek | Seele |
| ***szellemi*** | ba | nefes | pszüché | anima | soul | âme | szellem | Geist |

Ebből az elképzelésből természetszerűen bontakozik ki a lélekkel bíró *tériomorf*[[12]](#endnote-13) istenek, majd a jó és a rossz szellemek – angyalok, ördögök, démonok – világa. S amikor a társadalmi különbségek fokozódásával létrejönnek a társa­dalmi osztályok, a másvilágon is kialakul a szellemek hierarchiája.

## Többistenhívő vallások

 „...az etiópiaiak isteneiket fekete bőrűnek és lapos orrúnak,

a trákok viszont kék szeműnek és vörös hajúnak mondják...

 ha az ökröknek és a lovaknak kezük volna,

bizonyára ökör- és lóalakú isteneket alkotnának maguknak.”[[13]](#endnote-14)

Tulajdonképpeni vallásokról attól kezdve beszélhetünk, hogy megszületett a túlvilági „vezetőréteg”, amely *antropomorf*[[14]](#endnote-15) személyes istenekből állt. A Biblia szerint Isten az embert „képmásunkra, magunkhoz hasonlóvá” szavakkal teremtette;[[15]](#endnote-16) a valóságban azonban az emberek alkották isteneiket magukhoz hasonlóknak. Az is­tenek sorsa népeikééhez kötődik: dicsőségük csúcsán megnő a hatalmuk, és más népek istenei fölé emelkednek; majd a hanyatlás korában isteneik is lassan fele­désbe merülnek.

A töméntelen sok politeista vallás töméntelen sok istenének fárasztó és unalmas ismertetése helyett, az alábbiakban néhány példán keresztül mutatjuk be az „istenek hajnalát.”

### Egyiptom[[16]](#endnote-17)

A legrégibb írásos emlékek az egyiptomi vallásról maradtak fenn, a pirami­sokban. Jól nyomon követhető, ahogyan a to­temisztikus állatistenek átalakulnak emberszerű lényekké. Így lesz *Hórusz*, a vadászok sólyomistene először napistenné, majd a fáraók megjelenésével *Ré* a napisten sólyomfejű emberré. A későbbiekben Ré szerepét­ átveszi a thébai főisten *Amon* (= titokzatos), majd belőle lesz *Amon-Ré*.

Minden vallásban fontos kérdés a világ keletkezése. Az ősi egyiptomi míto­szok szerint az örökkévaló vízből (a Nílusból) alakultak ki az őselemek (föld, ég, levegő), amelyek később istenekké személyesültek. Csak a fáraók korában módosult úgy a történet, hogy mindent az éppen aktuális főisten teremtett.

A túlvilági élet elképzelése elég sivár. Hitük szerint a halál után a „testi” lélek (ka) a holttest (múmia) mel­lett marad, a „szellemi” lélek (ba) pedig *Anubisz*, a holtak birodalmának sakálfejű istene elé kerül ítéletre; ám ezután sorsa nagyon is földi: a szegényeké ugyanúgy dolgozik, mint földi életében; a gazdagoké helyett a melléjük temetett parasztfigurák végzik a munkát. Csak az egészen kiváltságosaké és a fáraóké jut el a napisten égi birodalmába, ahol az is­tenek között élhet, esetleg istenné (ah) is válhat.

Az egyiptomiaknak számos, máig ható „találmányuk” is van, ilyen például a vízözön, vagy a *feltámadás*.[[17]](#endnote-18)

Meg kell még emlékeznünk Ehnaton fáraóról, aki megkísérelte bevezetni az egyetlen igaz isten, *Aton* kultuszát, s ezzel a történelem *első egyistebhívő* val­lásának megalapítója. De messze megelőzte korát, így szellemi teljesítménye tel­jesen hatástalan maradt; az egyistenhitet végül is a sémi népek terjesztették el.

IV. Amenhotep (i.e. 1353-1336) az Amon-hitű, dúsgazdag és hatalomra törő papsággal szemben – elsőként a történelemben – megalkotta a mindenek felett kizárólagosan uralkodó Aton (= napkorong) papság nélküli vallását; egyúttal nevét *Ehnatonra* változtatta, akihez maga írt imádságos himnuszt. Korai és valószínű­leg nem természetes halála után a túlélő papi rend visszaragadta a hatalmat, helyreállította Amon-Ré kultuszát, és uralkodásának minden nyomát eltüntette.[[18]](#endnote-19)

### Mezopotámia[[19]](#endnote-20)

Az itt kialakult két, egymást mélyen átható – sumér-akkád babilóniai, illetve asszír-akkád ninivei – kultúrkör dokumentumai a legősibbek közé tartoznak.

A babiloni ősvallásban az akkádok hatására (i.e. 2500 k.) tűnik fel az első *istenháromság:**[[20]](#endnote-21)* *Anu* (égisten), *Éja* (földisten) és *Ellil* (levegő-szélisten) együttese. Később *Marduk* – Babilon főistene – lett a legfőbb istenné; a „birodalmi ideológiát” az *Enú­ma elis...*[[21]](#endnote-22) kezdetű eposz tartalmazza. Az asszír Istárt, mint az anyaság védőjét különösen kedvelték; tisztelete a föníciaiakon keresztül a zsidó vallásba is átszivárgott, és nyilvánvaló hatással volt a keresztény *máriatisztelet* kialakulására.

A teremtésmítosz a vizet tekintette örökkévalónak, a világot *Apszú* (édesvizek istene) és *Tiámat* (tenger-istennő) egyesüléséből eredeztette.

A teremtéstörténettel feltűnő hasonlóságot mutat a bibliai, a Gilgames-eposszal pedig a bibliai vízözön-elbeszélés, és az is kétségtelen, hogy jó és rossz szellemeik szkgáltak mintául a bibliai angyalok és ördögök világának.

### Perzsia[[22]](#endnote-23)

Az iráni fennsíkon kialakult Perzsa Birodalom val­lásának legendás megalapítója Zarathrustra, tanítását az *Aveszta* nevű szent iratgyűjtemény tartalmazza.[[23]](#endnote-24)

A sajátságosan érdekes vallási felfogás szerint a világot két isten uralja: *Ahu­ra Mazda* (=bölcs úr) a fény, a tűz és a jóság, valamint ellenlábasa *Angra Mainju* (=gonosz szellem) a sötétség, a tagadás és a gonoszság istene, akiket alacsonyabb rendű jó és rossz szellemek támogatnak. Soha meg nem szűnő harcukban azonban Angra Mainju az örök vesztes, az ember mindenkori feladata pedig, hogy a jó mellett döntsön.

A teremtésmítosz Ahura Mazda és Angra Mainju küzdelmeiről szól, amelyekben végül is mindig a jó győz. A végső gyózelemig tartó kor Zarathrustra megszületésével kezdődik, és *Szaósjant* a megváltó, eljövetelével ér vééget, aki kiválogatja a jókat, és megdönti a sötétség biro­dalmát.

A halál után a testből kiszabaduló lélek – számtalan veszély közepette, a föl­diek imáitól és áldozataitól segítve – *Mithra* ítélőszéke elé kerül, aki a jókat az örök fény, a rosszakat az örök sötétség biro­dalmába juttatja.

A holttesteket – mivel féltek és undorodtak tőlük – a városon kívüli párszi-tornyokba (dakhma) tették ki, ahol a keselyűk zsákmányává lettek, nehogy a földben Ahnra Manju hatalmába kerüljenek.

A zarathrustrai vallás mély nyomokat hagyott nemcsak a hindu, hanem a zsidó valláson is. Nem véletlen hát, hogy a Ószövetség olvasásakor úgy érezzük, mintha valahol már hallottuk volna ezeket a történeteket.

### Fönícia[[24]](#endnote-25)

Egységes föníciai vallásról tulajdonképpen nem beszélhetünk: mindegyik kis városállamban más hitvilág uralkodott. Az egyik legjelentősebb központ *Ugarit* volt, amelynek kultuszát és vallását a rasz-samrai ásatások nyomán előkerült 20 ékírásos agyagtábláról ismerjük.

Ugarit főistene *Él* (Ilu) és felesége *Aséra* (Asirat).[[25]](#endnote-26) Az ugariti mitológia központi eseménye az isten-szülők és hetven gyerekük között dúló nemzedéki „élet-halál” harc, amelyből először a felhőkön nyargalászó *Baál* (Balu)[[26]](#endnote-27) a föld, a szelek és a villámok ura kerül ki győztesen, és feleségül nyeri szűzi testvérét, *Anat*ot, a harcos amazont. De másik testvérük *Mót* (Mutu), a halál és az alvilág istene, elirigyli Baál hatalmát és megöli, őt azonban Anat pusztítja el és feltámasztja Baált. Meg-megújuló harcaikban az elmúlás-újra­éledés mítosz róelenik meg.[[27]](#endnote-28)

A föníciai kultúrát nem támogatta semmilyen politikai hatalom: hajósaik és kereskedőik terjesztették el az egész akkor ismert világon. Nem törekedtek hódításokra, és politikai értelemben sohasem igáztak le más népeket, kulturális hatásuk mégis felbecsülhetetlen: ők találták fel a bíborfestést, az üveggyártást és a pénzt, de – a görögök közvetítésével – tőlük származik a betűírás is. Vallási elképzeléseik nagy része máig fennmaradt a zsidó, a keresztény és a muszlim vallásban egyaránt.[[28]](#endnote-29)

## Az egyetlen igaz isten

Ó, legalább tudnám, merre találok rá,

hogyan juthatnék el a trónusa elé?[[29]](#endnote-30)

A minden isten felett uralkodó főistent már csak egy lépés választja el at­tól, hogy egyetlen istenként tiszteljék. Ám ez a lépés egyáltalán nem magától ér­tetődő, sőt nagyon is keserves volt: ha meggondoljuk, csak egyetlen népfajnak, a sémitáknak, ezen belül is csak a zsidóknak és az araboknak sikerült megtenniük. A kereszténység a zsidóktól vette át hitének alapjait, és csak három évszázados harc után tudta elfogadtatni az európai népekkel, miközben a hatalom részéről időnként kegyetlen üldöztetésnek volt kitéve. (Sőt azt is tudjuk, hogy további terjesztése sem volt mindig felhőtlen gyönyörűség az egyetlen akolba terelt bá­ránykáknak.) Az iszlám megalapítója – hite szerint – csak tökéletesítette az előzőeket, aztán – a szó szoros értelmében tűzzel-vassal – beírta az arabok szívébe.

### Jahve[[30]](#endnote-31)

„Én vagyok, aki vagyok”[[31]](#endnote-32) – mondta Jahve Mózesnek, amikor megjelent neki az égő csipkebokorban. Ez nem szójáték, ő „az, aki **van**”, mindenkor jelenidőben: nem volt, nem lesz, öröktől lé­tezik. Ez a mondat azonban csak az i.e. 5. sz. táján került be a zsidó Bibliába, ami­kor a perzsák által támogatott (és befolyásolt) főpapság fokozatosan megszilárdí­totta a papi rend uralmát és elterjesztette az egyistenhi­tet.

Az i.e. 13. században, amikor a sémi izraél törzsszövetség behatolt Kánaán területére, vallása még messze volt az egyetlen igaz isten hitétől. Megtalálhatók benne a totemizmus elemei (étkezési tilalmak, a törzsek védőállatai, mágikus körülmetélés stb.) és a fétisek (például főpapi nyaklánc és vállkendő); de a mana-hit (például a frigyszekrény varázsereje) és az animizmus (például angyal- és ördöghit) maradványai is. Ábrahám törzsi istene, Jahve – az akkori sokistenhívő panteon harmadrangú, antropomorf főistene – a szélben száguldozó viharisten, aki hol tűzoszlop, hol felhő formájában vezérli népét, nagyon korán (etimológiai vizsgálatok szerint már az i.e. 1. évezred elején) magába olvasztotta az ugriti főisten *Él* tulajdonságait, a többesszámú Élohim formában.

A meghódított népek *él*jeit és *baál*jait rendszerint lefokozták rossz szellemekké; emellett Jahve a későbbi évszázadok során Baálnak, a lenézett kánaáni főistennek egyik-másik génjét is megörökölte, sőt, egy időre az asszír főisten Él családjába is bekerült, *istenfiúként*. Ahogyan a törzsfőkből (törzsi) királyok lettek, úgy nőtt Jahve hatalma is a többi isten felett, és Él-Ilu tulajdonságait fokozatosan magába olvasztva, Jahve-Élohim is vele azonos rangra emelkedett: a világmindenség hatalmas, bölcs és jóságos ura és teremtője lett.

A hatnapos teremtésmítosz – benne az első emberpár, Ádám és Éva megteremtésével[[32]](#endnote-33) –, bűnbeesésük és kiűzetésük a Paradicsom­ból, Noé és a vízözön, majd a pátriárkák legendái nem hagytak kétséget afelől, hogy a zsidó nép Jahve kiválasztottja. De ez a Jahve még emberként sétált a Paradicsomban, el lehetett előle bújni, ruhát készített a bűnös emberpárnak; megküzdött (a ki tudja honnan előkerült) Leviátánnal; összehozta Ádám ivadékait az *istenek* fiaival és leányaival; elnökölt az *istenek* tanácsában stb.[[33]](#endnote-34) A legendás elbeszélések csekély valóságértékéről talán nem kell nem kell értekeznünk, de a mai életünkre is kiható két sarkalatos eseményről azért beszéljünk: [[34]](#endnote-35)

* *Az ember teremtése*

Előstör Élohim így próbálkozott a 6. napon:„Teremtsünk embert képmásunkra, magunkhoz hasonlóvá. … saját képmására, az Isten képmására … férfinak és nőnek teremtette őket. … Isten szólt hozzájuk: «Legyetek termékenyek, szaporodjatok, töltsétek be a földet».”[[35]](#endnote-36) De valahogy nem lehtet elégedett, mert korrigálta a történetet imigyen: „… Akkor az Úristen megalkotta az embert a föld porából és orrába lehelte az élet leheletét. … Azután így szólt az Úristen: «Nem jó az embernek egyedül lennie. Alkotok neki segítőtársat, aki hozzá illő’ … Ezért az Úristen álmot bocsátott az emberre, s mikor elaludt, kivette egyik oldalcsontját, … azután … a … kivett oldalcsontból megalkotta az asszonyt … Az ember így szólt: «…Asszony a neve, mivel a férfiből lett. »” Úgy tűnik, a második kísérlet jobbnak ígérkezett, mert nem volt harmadik![[36]](#endnote-37)

* *A bűnbeesés*

Akárhogy is történt, ezután az első emberpár bűntelenül és gondtalanul éldegélt az Édenkertben. A jólét felételéül azonban, nem szakíthattak gyümölcsöt a mindentudás és a halhatatlanság fájáról. (Az utóbbinak nem is lett volna értelme, hiszen „romlatlan” állapotukban szinte együtt éltek Jahvéval.) Persze, a tilalom pillanatától – amiről Éva csak akkor tudhatott, ha a teremtés az első változat szerint történt – , más sem érdekelte őket, mint ez a két fa. Mígnem Éva – engedve a kígyóbőrbe bújt Lucifer[[37]](#endnote-38) csábítá­sának – csak megkóstolta a mindentudásnak (a Bibliából nem derül ki, miféle) gyümölcsét, majd a vonakodó Ádámot is rávette.[[38]](#endnote-39) Mivel a bűn nagysága a sértett fél méltóságától függ, eleink ezel végtelen nagy bűnt követtek el, amit véges ember nem tehet jóvá, isteni meg­váltóra volt szükség. Ettől kezdve viselniük kellett a következményeket: kitil­tás az Édenkertből, verejtékes munka a megélhetésért, szenvedések, halál. El is durvultak az utódok úgy, hogy azt már Jahve is megso­kallta, és vízözönnel pusztította el őket. Csak az istenfélő Noé és csa­ládja menekült meg, akinek Szem nevű fiától származnak a *sémiták*: csupa derék és tisztességtudó ember![[39]](#endnote-40)

A legenda természetes magyarázatára az ad lehetőséget, hogy a bibliai elbeszélés szerint ősszüleink csak *kiűzetésük után* léptek szexuális kapcsolatra, amiből arra lehet következtetni, hogy a megismert gyönyörűség tulajdonképpen a szexualitás volt. Ezt valószínűsíti, hogy a bibliai szövegek a szexuális aktust a későbbiekben is mindig „megismerni” igével fejezik ki.

A Biblia következő könyve a héberek Mózes-kicsikarta egyiptomi kimenekülsének, majd 40 éves pusztai bolyongásának leírásával folytatódik, amit ma már egyértelműen legedának minősítenek.[[40]](#endnote-41)

A legendaszerű Mózes-történet legvalószínűb valóságalapja, hogy élt a fáraói udvarban egy Mózes-karakterű, magasan képzett, héber főember, aki ismerte IV. Amenhotep|Ehnaton fáraó Aton-hívő vallását, amelynek követője volt. (Kortársak lévén, akér magát a fáraót is ismerhette.)

Amikor elérkezetnek látta az idejét, Jahve kinyilatkoztatta népének a Tízparancsolatot, s ezt később – Mózes közvetítésével – két kőtáblára írta fel.

A kőtáblák sorsát a a Kivonulás Könyve (Kiv) részletezi. Az Úr a Sinai hegyen Mózesnek diktálta le a Tízparancsolatot (Kiv 20.2-18), amit Mózes kihirdetett a többi szabállyal együtt, majd ismét felment a hegyre, hogy átvegye a kőtáblákat. Mivel ezúttal 40 napig fennamradt, a lentiek közben – elunva a várakozást –, arnyból öntött borjúalakú bálvány imádásra tértek. Ezt észlelve, a visszatérő Mózes dühében összetörte a kőtáblákat, a bálványt *porrá törve* *megitatta* a néppel (Kiv 32,15-20), és alapos vérfürdővel rendet teremtett. Némi könyörgés után harmadszor is meghívást kapott a hegyre, de két maga-készítette (üres) kőtáblát kellet vinnie. Ezekre saját kezűleg írta rá a parancsokat, amelyeket az Úr diktált (Kiv 34.14-26), s ezek alapján *szövetséget kötött* az izraelitákkal. (Sajnos, a második tízből 7 parancs köszönőviszonyban sincs az első tízzel, de ez már másik történet.)

Az Ószövetségi Szentírás könyvei az i.e. 8.- 5. század között keletkeztek; a továbbiak a prófétákról és a zsidó állam történetének egyes eseményeiről szólnak, zsoltárokat a és bölcs tanításokat tartalmaznak.

#### A szövetség

Az egyistenhit a maga kiérlelt formájában nem villámcsapásszerűen világosította meg a választott nép agyát, – ahogyan az Ószövetégben olvashatjuk –, hanem a babiloni fogság idejében „szökkent szárba”, noha „magvait” tulajdonképpen Mózes hintette el.

Judea meghódítása után (i. e. 586) a babilóniaiak nagyarányú „területrendezésbe” kezd­tek: a héber lakosság nagy részét elhurcolták és helyükbe idegeneket költöztettek. A fogság éveit mégis i.e. 587-től számítják, amikor Jeruzsálem elesett és leégett Salamon csodálatos temploma.

A próféták[[41]](#endnote-42) elhitették, hogy a fogsággal a hűtlenül elhagyott Jahve sújtja a népet; így az idegenek közé beszorított, szenvedések és könnyek között élők egyetlen reménye maradt a világtörténe­lem egyik legnagyobb hatású szellemi alkotásáa, az egyetlen igaz isten, Jahve vallása.

A fogságot II. Kürosz oldotta fel i.e. 538-ban, és engedélyezte a visszatelepülést. Ekkor alakult ki az ellentét a magukat Juda törzséből leszármaztató és a déli Judeába visszatérő *judeai*ak (= zsidók), valamint az idegenekkel időközben összekeveredett, főleg a középső Szamariában lakó otthon maradottak, a *szamaritánus*ok között.

A fogságban erősödött meg a kivá­lasztottság tudata, és az egyistenhittel összefüggésben alakult ki a Messiás-hit is.[[42]](#endnote-43)

Más népeknek is voltak „saját” isteneik, itt azonban valami merőben új, kölcsönös összerendelésről volt szó: *egyetlen igaz nép egyetlen igaz istene*. A nép nem hagyhatja el őt, mert féltékeny (minden más is­tenre) és bosszúálló;[[43]](#endnote-44) de fordítva is érvényes: amíg népe hűséges, ő sem hagyhatja el és minden gondjában-bajában, minden ellensége ellen megsegíti. Figyelemre méltó, hogy ez a másság-tudat a mai napig megmaradt a zsidó népben, és tör­ténelme során, kiemelkedő teljesítmények mellett, mérhetetlen szenvedések, sőt betegségek forrásává is vált.[[44]](#endnote-45)

A Messiástól a zsidók politikai függet­lenségük helyreállítását és a nyomorúságot megszüntető, igazságos ki­rályság megalapítását remélték. Alakja – a hullámzó történelmi helyzet függvényében – hol dicsőséges, Juda törzséből származó király, hol Jahve szenvedő szolgája, aki meghal az emberek bűneiért.[[45]](#endnote-46)

Érdemes még megjegyezni, hogy az ősi zsidó vallás nem ismerte a túlvilágot; elmúlásunk véglegességének gondolata még az Ószövetségi Szentírásba is beszivár­gott.[[46]](#endnote-47) A zsidóság a feltámadás-hitet is a babiloni fogság után vette át a perzsáktól; ennek ellenére – kiáltó ellentétben a kereszténységgel – máig nem a hitet tartják a legfontosabbnak, hanem a helyes (a törvénynek sokszor csak formálisan megfelelő) cselekvést.

 A mai judaizmusban Jahve szerepe erősen leértékelődött, követői az Ószövetségből csak a *Tórát*, a Mózesnek tulajdonított első öt könyvet tisztelik szent szövegként,[[47]](#endnote-48) életük vezérfonala pedig a *Talmud* és a *Midrás* (= magyarázat). A Talmud két része a *Misna* (= ismételt tanok) a Tóra részletesebb kifejtése (erős átfedésben a Midrással), illetve a *Gemára* (= a megtanultak) a szent szövegekhez fűzött magyarázatok mellett, inkább a hétköznapi élet szabályait, az erkölcsi törvényeket is tartalmazza. A Gemára magas rendű erkölcsisége a humanista erkölccsel vetekszik, és máig meghatározza a zsidóság erkölcsi magatartását. Sajnálatos azonban, hogy alapvetően csak a zsidóságra vonatkozik, kirekesztve a nem-zsidó emberiséget.

### Isten

Ámbár a kereszténység kétségkívül a zsidó vallásból bontakozott ki, mégis minden idők minden vallása felett állónak hiszi magát: az egyedüli igaz vallás, hiszen alapítója nem holmi emberi kiválóság, hanem – Jézus személyében – maga az emberi természetet felvett egyetlen igaz Isten – így szól az önmeghatározás.

A valóság azonban az, hogy Jézus hithű zsidó volt, Jahvét atyjakéént tisztelte, és hűen követte a mózesi törvényt:

*„Bizony mondom nektek, míg ég és föld el nem múlik, egy i betű vagy egy vesszőcske sem vész el a törvényből, hanem minden beteljesedik.” … „Bizony mondom nektek: az itt állók közül némelyek nem halnak meg, amíg meg nem látják az Emberfiát, amint eljön országában.”*[[48]](#endnote-49)

Elképuzlhető, hogy a szuperintelligens Jézus ilyen rövid irőre új vallást akart voln alapítani?

A kereszténység alaptételeit egy Saul nevű másik zsidó rabbi fogalmazta meg, aki csodás megtérése után, Pál néven lett a 13. apostol.[[49]](#endnote-50) Az új hit lényege, hogy Jézus volt az igazi Messás; „khrisztianosz” az lehetett, aki ezt elfogadta.[[50]](#endnote-51)

A keresztény Isten olyan tökéletes és olyan mér­tékben felülmúl minden emberit, hogy semmilyen névvel nem nevezhető meg, ő egyszerűen nagybetűvel írva az *Isten* – miáltal lekicsínyli és súlyosan sérti, mert önmaga alá rendeli, minden más vallás minden más istenét.[[51]](#endnote-52)

De még évszázadok múltak el, mire a keresztény teológusok kidolgozták a részleteket is; a tantételek a 3. század közepe táján kezdtek véglegesülni. A döntő első lépést az I. Niceai zsinat (325) tette meg, amikor a máig érvényes hitvallásban, Jézust valóságos istennek deklarálta, s egyszersmind megalkotta a *Szentháromság* *fogallmát* is: eszerint az *egyetlen* Is­tenben *három* isteni személy van: az *Atya*, a *Fiú* és a *Szentlélek*.[[52]](#endnote-53)

A katolius egzegéták legszebbnek Aquinói Tamás megyarázatát tartják,[[53]](#endnote-54) noha ez nem olyan nyilvánvaló a józan ész számára, mint mondjuk relativitáselmélet vagy a kvantumszámítógép működése. Tekintetbe véve azonban, hogy ezt a felfoghatatlan igazságot csak antropomorf fogalmainkkal tudjuk leírni, a mai Teológia\* érthetőbben fogalmazz:

„Isten – *kapcsolat*, nem csupán a világhoz való viszonyában, hanem eleve és alapvetően önmagában… kapcsolatokban és kapcsolatokként létezik. … Az Atya a Fiúban, az önmagához képest másikban s mégis eleve önmagában, a Fiú az Atyában, a másiknál és ugyanakkor önmagánál van. … A Szentlélek az a ’tér’, az a ’médium’, az a ’történés’… {amelyik} ezt az önzetlenséget és önmagára vonatkozást egyesíti magában, ezért lehet őt Isten megszemélyesült másikban létének nevezni.”[[54]](#endnote-55)

A Teológia szerint a tanítás alapja a Biblia, ami *tévedésmentesen* tartalmazza a kinyilatkoztatott igazságokat; ugyanis a könyvek szerzője *maga Isten*, aki a leírandókat *Szentlélekként* sugalmazta a szent szerzőknek.[[55]](#endnote-56) Az anyagi világot mindenestől Isten, pontosabban egyedül az Atya teremtette „semmiből” – úgy értve, hogy rajta kívül még semmi más nem létezett. A szentháromsági személyek közül viszont egyedül csak a Fiú testesült meg, Jézus Krisztus személyében, hogy kereszthalálával beteljesítse a megváltás művét és egyszersmind megalapítsa az egyetlen igaz vallást. Kereszthalálára eredetileg Ádám és Éva engedetlensége miatt volt szükség, bűnük ugyanis – lévén az emberiség ősszülői – minden utódjukra átszáll, Isten tudniillik fogantatása pillanatában teremti meg minden egyes ember lelkét, eleve megterhelve ezzel az *eredeti bűn*nel.[[56]](#endnote-57)

Haláluk után az emberek lelke Isten ítélőszéke elé kerül, ahol igazságos, de irgalom nélküli ítéletben részesül; ennek mibenléte máig heves teológiai viták tárgya. Nos, az eredeti bűn (az átértelmezet változata is) halálos, és csak a keresztség törli le; következésképpen aki keresztség nélkül hal meg, a pokolba kerül.[[57]](#endnote-58)

Halála előtt Jézus megalapítota és tanítása kizárólagos őrzőjének|hirdetőjének rendelte Egyházát\*, vezetésével pedig Péter apostolt bízta meg. Őt és utódait felruházta az igaz hit terjesztésének monopóliumával, és mindazon kizárólagos jogosítványok­kal, amelyek révén az embereket üdvösségre vezethetik (szentségek kiszolgáltatása, tévedhetetlen tanítás képessége, oldás és kötés hatalma stb.). A küldetéstaz Egyház, konkrétan a *Szentszél\** teljesíti, szervezeti egységei, a Kongregációk révén.[[58]](#endnote-59)

A világvége után Jézus még egyszer eljön a Földre az *utolsó ítélet*re. Ekkor feltámadnak a halottak és az akkor még élőkkel együtt Isten ítélőszéke elé állnak. A bűntelenek a menny­országba, a bűnösök a pokolba kerülnek, most már *testestül!* Az üdvözültek szüntelen hozsannáját kissé árnyalja majd, a pokolban kínlódók szüntelen átkozódása és káromkodása, ám ez már így marad mindörökké – Isten örök terveinek megfelelően.

Az igazsághoz hozzá tartozik, hogy a Zsinat után lényegesen enyhült a dogmatkai szigor, és jelentősen megváltozott (előnyére) a szertartásrend, megkönnyítve a hívők számára a vallási kötelezettségek betartását; egyszersmind a többi keresztény vallás eretek hívőiből keresztény testvérek lettek. –––– Ferenc pápa megválasztása óta egyszer sem ejtette ki a „dogma” vagy a „kiközösítés” szót, (elődjétől eltérően) nem riogat pokollal, elnézőbb a hűtlenül elhagyott házasfél újabb házasságával szembn, közvetlenebb személyes kapcsolatokat ápol a hívőkkel. Emellett célul tűzte ki a keresztény egység (ökumené) helyreállítását, amiért is széleskörű kapcsolatokat ápol a keresztény vallások vezetőivel, valamnt keresi az egyóttműködés útjait más vallásokkal, különösen a judaizmussal és az iszlámmal. Sajnos, a nagy lendülettel beindított „reformtanács” múködése akadozik.

### Allah

A harmadik egyetlen igaz isten *Allah*, aki Mohamednek, az ő prófétájának nyilatkozott meg, Gábriel főangyal közvetítésével[[59]](#endnote-60). A kapott kinyilatkoztatást részleteiben még Mohamed életében lejegyezték, a *Korán*[[60]](#endnote-61)végleges formájában azonban csak 650 után készült el.

A koránok tulajdonképpen azok a kinyilatkoztatás-részletek, amelyeket Mohamed kapott. A teljes gyűjteményt 114 *szúra* alkotja. A szúrák *vers*ekből állnak és nagyjából csökkenő hossz szerint vannak rendezve (a 2. szúrában 286, az utolsókban 3-6 vers van). Így sikerült elérni a teljes tartalmi összevisszaságot, amit a „kinyilatkoztatások” homályos és sokszor ellentmondásos volta csak fokoz.

Az *iszlám*ot[[61]](#endnote-62) követői, a muszlimok nem tartják új val­lásnak, szerintük ősvallásukat Ibrahim (Ábrahám), az első próféta tanította, ugyancsak isteni kinyilatkoztatás alapján. Őt sok más próféta követte, akik közül kiemel­kedik Náhot (Noé), Muszá (Mózes) és Iszá (Jézus). A sorban a legnagyobb és egyben utolsó Mohamed, aki csak megtisztította, majd tökéletes és végleges formába öntötte a tant.[[62]](#endnote-63)

A hitrendszer alaptétele: „Egy az isten, Allah, és Mohamed az ő prófétája”, ezt minden igazhívő muszlimnak hinnie és naponta ötször elimádkoznia kell.[[63]](#endnote-64) Allahnak hét sajátsága van: élet, tu­dás, akarat, mindenhatóság, látás, hallás és beszéd. Mindez természetesen csak antropomorf közelítés, Allah végtelen és emberi nyelven leírhatatlan. A vi­lág­egyetem minden mozzanata tőle függ, cselekvését semmi sem korlátozza, út­jai kifürkészhetetlenek.

A világot Allah 6 nap alatt teremtette „semmiből”, mégpedig 7 eget és 7 föl­det; a hetedik ég felett van a hétszintű paradicsom, a Föld alatt pedig még 6 po­kol. Ádám és Éva erede­tileg a túlvilági paradicsomban élt és csak bűnük miatt kerültek a Földre, Ádám azonban később megbánta bűnét és bocsánatot nyert (Éváról nem esik szó). Az embereken kívül megszámlálhatat­lan sok ördög és angyal, valamint jó és rossz *dzsinn* létezik; utóbbiak különleges erők birtokában vannak, de különben sorsuk emberi.

A halál után a lelkek – érdemeik szerint – különböző helyeken várnak a vég­ítéletre. 40 évvel előtte Iszá újból eljön és uralma alatt minden ember felveszi az iszlámot (ugyanis az ellenállókat megölik); a végítéletkor pedig közli az emberiséggel, hogy ő sohasem tartotta magát istennek.[[64]](#endnote-65) Ezután – tetteik megítélése szerint – a jók a paradicsom, a rosszak a pokol különböző rétegeibe jutnak; de csak a hitetlenek és a képmutatók büntetése tart örökké: az igaz hit önmagában kiegyenlít minden bűnt [!], így a hívők – a bűneiknek megfelelő mér­tékű büntetés letöltése után – kiszabadulnak.

Az iszlám öt kötelességet,[[65]](#endnote-66) étkezési tilalmakat és társadalmi szabályokat, a férfiaknak körülmetélkedést ír elő. Továbbá minden igazhívő kötelessége a „szent háború” (dzsihád): az igaz vallás ter­jesztése. Törvényesek csak az iszlám államok területei, a többi hadszíntér; a zsidó és a keresztény államok azonban megadhatják magukat, ha vállalják, hogy megfizetik a fejadót.

Mohamed – analfabéta lévén – nyilvánvalóan hézagos ismeretei miatt azt gondolta, hogy a zsidó és a keresztény vallási tanítás azonos az övével. Ez a magyarázata annak, hogy az iszlám birodalomban a „bálványimádók” csak a megtérés és a halál kö­zött választhatnak;[[66]](#endnote-67) azok viszont, „akiknek az írás adatott” – vagyis a zsidók és a keresztények – kiváltsá­gokat élveznek.

Jóllehet Mohamed kiváló vallásalapító, szervező és államférfi volt, tetteinek erkölcsisége erősen vitatható. Ez átsugárzott az iszlámba is: a valláserkölcsi köve­telmények alacsony színvonalúak és végső soron fatalizmusba torkollnak.

Mindent összevetve az iszlám történelmi jelentősége joggal mérhető a kereszténységéé­hez. Tulajdonképpen nem is vallás, hanem államrezon, szorosan összekapcsolódik a politikával. Így volt lehetséges, hogy a 7. században még szegény és elmaradott arab törzsközösségekből alig száz év alatt hatalmas iszlám világbi­rodalom jöjjön létre, Észak-Afrikán és az Ibériai félszigeten át az akkori Britanniáig. La­za ideo­lógiájú vallás lévén, könnyen magába szívta a meghódítottak kulturális eredményeit. Így meg­termékenyítve, az iszlám kultúra máig ható eredményeket ért el a 11.-13. században, a filozó­fia, valamint a jog- és a természettudományok területén.

## Elmélkedések

A természet-anyától elszakadt, öntudatra ébredő ember talán valamiféle szeretet után sóvárogva fordult istenei felé. A természeti vallások hívői úgy függnek isteneiktől, mint a kisgyerekek az édesanyjuktól: feltételek nélküli támogatást és szeretetet várnak, mert anélkül elpusztulnának. A kézműves ember maga alkotta bálvány-istenei – miként a gyermeke fejlődésére ügyelő gondos apa – már csak annak segítenek, aki teljesíti parancsaikat és a kedvükben jár; minél hatalmasabb az istenség, annál követelőbben fogalmazódik meg ez a viszony. Ezzel párhuzamosan – főleg keleten – létezik viszont egy másik irányzat is: a panteista és a misztikus vallásokban feloldódik isten és ember éles ellentéte: isten személyisége elmosódik és a hívő egynek érzi magát vele, ahogyan a felnövő gyermek is mindinkább egyenrangúan fogadja és viszonozza mindkét szülője szeretetét.[[67]](#endnote-68) Mígnem szülőként már ő adja szeretetét a gyermekeinek, icipicit istenné válva a szemükben. Lehet, hogy a vallásosság következő fokán az ember lesz önmaga istenévé?

Minden nagy vallás szülőhelye Ázsia; de a vallások nem ismernek sem politi­kai, sem faji, sem nemzetiségi határokat. A nagy vallásalapítók halála után a tanrendszert előbb-utóbb mindig átgyúrták. A 7. század óta nem keletkezett új vallás, csak a meglevők szektásodtak; a jelenlegi helyzet nagy vonalakban:

* A judaizmusnak két fő vallási irányzata van: a hagyományőrző *ortodox*ok, illetve az újító *neológ*ok; de mindkettőnek van né­hány alesete is.[[68]](#endnote-69)
* Legtováb a kereszténység tartotta meg egységét (nem kevés erőszakkal is). A *keleti egyházszakadás*, vagyis a kereszténység nyugati és keleti ágának szétválása (1054) után, jötek létre az *ortodox* patriarchátuosk, majd a reformáció so­rán a *protestánsok* váltak külön (1529). Utóbbiak három fő ága az *evangélikus* (lutheránus), a *református* (kálvnista) és az *anglikán* vallás; rajtuk kívül több száz protestáns kisegyház|szekta létezik; mindezek magukat megkülönböztetésül gyakran *keresztyén*nek nevezik.
* Az iszlám is lényegében két ágra szakadt: a *síiták*ra és a *szunniták*ra;[[69]](#endnote-70) de az idők folyamán mindkét ág tovább bomlott 6-8 szektára. Az előbbiek kizárólag a Koránt ismerik el Mohamed tanításának, és csak az ő családjából vér szerint leszár­ma­zó imá­mokból lett *ka­lifá*kat[[70]](#endnote-71) tekintik igazinak; a legnagyobb, ortodox irányzatot képviselő szunniták a Koránon kívül a szúnnát is elfogadják, és elismerik a nem vér szerint leszármazott kalifákat is.

Így aztán a 21. századra nem lebecsülendő kínálat alakult ki: 3 egyedül igaz isten,[[71]](#endnote-72) és a hoz­zájuk fűződő vallások mintegy ezernyi, egyedül igazhitű egyháza-fele­ke­zete-szek­tája közül lehet választani, igényesebbek még további 370-420 vallás taní­tá­sá­ban is kereshetik az igazságot. Ennek ellenére a ma élő emberiségnek mintegy 80%-án az öt világvallás – kereszténység (31,1%), iszlám (24,9%), hinduizmus (15,2%), buddhizmus 6,6%), taoizmus/konfucianizmus (2,1%) – osztozik; a judaizmust 0,1% követi; körülbelül 4% különböző vallások híve; és mintegy 16% vallástalan (de sokn hisznek valamiféle istenben, csak körülbelül felük ateista,).[[72]](#endnote-73)

Azért unalmas, esős vasárnap délutánokon el lehet gondolkodni azon, hogy az egyetlen igaz Isten, *Jahveként* miért részesíti megkülönböztetett szeretetébem csak a zsidókat; *Allahként* miért tekinti istenkáromlásnak önleírását, a Szentháromságot; a minden embert szerető és üdvözíteni akaró *Szentháromságos Istenként* perdig miért adott *ajándékba[[73]](#endnote-74)* olyan *szabad* *akaratot,* amelynek révén pokollá tudjuk tenni embertársaink rá irányuló vallásos életét?

1. ***Jegyzetek***

 Ibn al-Arabi: Tardzsumán al-asvák; idézi: Helmuth von Glasenapp: *Az öt világvallás* (Akkord, Budapest, 2012.), 415. oldal. – A taváf a Kábakő szertar­tásos körüljárása. [↑](#endnote-ref-2)
2. Első ízben a görögök emeltek templomot Athénban „*ton* *pan theon*” (= az összes isten számára) felirattal, amelyben elhe­lyez­ték a városban létező vallások összes is­te­nének szobrát. Ebben a szentélyben bármilyen vallású polgár bemutatha­tott áldoza­tot. A szokást a rómaiak is át­vették és birodalomszerte elter­jesztették. [↑](#endnote-ref-3)
3. A melanéziai szigetvilágban felfedezett mana-hitet el­ső­nek R. *Codrington* protestáns lelkész írta le a 18. sz. vé­gén. Az ősvallások kialakulásában játszott sze­re­pe még vi­tatott. [↑](#endnote-ref-4)
4. Az elnevezést J. G. Fra­zer angol régész és ősvallás-kutató vezette be (1910). [↑](#endnote-ref-5)
5. Mageia  = varázslat, bűvös erő (<görög>). Alapfeltevé­se, hogy a tárgyakban és az emberekben titkos erők lappan­ga­nak, amelyeket a hozzáértő sámán felszabadíthat és fel­használhat, mások javára vagy kárára. [↑](#endnote-ref-6)
6. A fétis szó eredete bizonytalan, elfogadott jelentése: kézzel készített vagy különleges alakú természetes tárgy, amelynek manája, varázsereje van; a természeti vallásokban ma is létezik. – Szemben a totemmel, a fétis elveszítheti varázserejét, és azután már nem részesül vallási tiszteletben. [↑](#endnote-ref-7)
7. Amulett = függő (<arab)> = talizmán (<perzsa>), rendszerint nyakba akasztható varázserejű tárgy (fétis), amely megvéd a rossz szel­le­mek hatásától. [↑](#endnote-ref-8)
8. Beszentelik a földet, hogy jól teremjen, (esetleg a futballstadiont, hogy mindig győzzön a csapat), megjelölik az ajtófélfát távol tartandó a gonosz szellemeket, imádkoznak a katasztrófák áldozataiért… [↑](#endnote-ref-9)
9. A lélekvándorlásban hívők szerint a végső cél a teljes megsemmisülés, a Nirvána. [↑](#endnote-ref-10)
10. Transcendere = átlépni, átkelni (<latin>); transzcndens átvitt értelemben: túlvilági, másvilág. [↑](#endnote-ref-11)
11. [↑](#endnote-ref-12)
12. Állat-alakú (térion = állat; morfé = alak, forma <görög>). [↑](#endnote-ref-13)
13. Xenophanész (i.e. 570-475) mondása. [↑](#endnote-ref-14)
14. Ember-alakú (anthróposz = ember; <görög>). [↑](#endnote-ref-15)
15. Teremtés könyve (Ter 1.26). – A bibliai idézeteket itt és a továbbiakban a Szent István Társulat 2013-ban, megújított engedéllyel megjelent, hivatalos katolikus Biblia kiadásából vesszük: <https://szentiras.hu/SZIT>. [↑](#endnote-ref-16)
16. Az *Egyiptomi Óbirodalom* (~i.e. 3000-2400) a mai Egyiptom északi részén *Memphisz* székhellyel, a *Középbirodalom* (~i.e. 2000-1700) és az *Újbirodalom* (~i.e. 1500-1000) a déli Felső-Egyiptom területén *Théba székhellyel* jött létre. A nagy hódítások nyomán meggazdagodott elitben a katonai és a papi vezetők között súlyos belharcok bontakoztak ki, amelyeknek végül i.e. 525-ben a perzsa hódítás vetett véget. [↑](#endnote-ref-17)
17. A *vízözönnel* Hórusz büntette meg az embereket; az „égig érő” vizeket végül is könyörületből terelte vissza a he­lyükre ---- A feltámadási mítosz szerint Oziriszt megöli sikereire féltékeny testvére *Széth*; azonban felesége, Ízisz és időközben megszületett gyermeke, *Hórusz* megkeresi holttestét, amit Hórusz feltámaszt. [↑](#endnote-ref-18)
18. Nevét és minden utalását kivésték a templomok falábból és az emléktáblákból; múmiáját ugyan az általa épített Aton-templomban temették el, de innen később máshová rejtették. A bosszú olyan jól sikerült, hogy közel 3500 éven át 21 éves „lyuk” tátongott az egyiptomi történelemben, mígnem 1907-ben megtalálták múmiáját, a Királyok Völgyének egy eldugott mellékágában, és történetét az ott fellelt dokumentumok alapján rekonstruálták. –––– A modern titkosszolgálatok szégyellhetik magukat! [↑](#endnote-ref-19)
19. Folyamköz (mezosz = középső, köztes; potamosz = folyó <görög>). A Tigris és az Eufrá­tesz közötti terület déli részének őslakói, a sumérok már i.e. 4000 körül fejlett gazdasággal és kultúrával rendelkeztek. ---- Az i.e. 18. század közepén leg­na­gyobb királyuk, a törvényoszlopáról híres Hammurápi hozta létre az egész Mezopotámiára kiterjedő *Óbabiloni Birodalmat*, *Babilon* székhellyel. ---- *Asszíria* a terület északi részén alakult ki az asszír őslakosságból és az akkádokból. Az elmaradott országban csak az i.e. 2. évezred közepén jött létre a *Ninive* központú *Asszír Birodalom*. Utolsó nagy királyuk, Assur-bán-apli 10 000 égetett cserépből álló ninivei könyv­tárával (~ i.e 650) szerzett maradandó hírnevet.

 Asszíria helyén a kaldeusok és a médek alapították meg az *Újbabiloni Birodalmat*; a perzsák először ezt hódították meg, mígnem Egyiptom leigázásával (i.e. 525) kialakult a *Perzsa Világbiroda­lom.* [↑](#endnote-ref-20)
20. Itt jegyezzük meg, hogy bár a Szentháromság-tan meglepő analógiát mutat az istenháromságok tanával, a katolikus hívőknek nem kell emiatt szégyenkezniük: "Valószínű, hogy ama háromságok a Szent­há­romságnak a teremtésben található titkos lenyomatai, amelyeknek szenthá­romsági ér­telmét csak a kinyilatkoztatás világánál lehet kibetűzni." (dr. Schütz Antal: *Dogmatika 1-2*. (Szent István Társulat, Budapest, 1938), 1/443. oldal.) ––-- Mit lehet erre válastoln: Tessék mondani, milyen színű a valószínű? [↑](#endnote-ref-21)
21. =Amikor fönt... (<akkád>). Az eposz a világ teremtését, ezen belül Marduk (= Napbika) küzdelmeit és győzelmét meséli el. A teremtésmítosz később nagy hatással volt a zsidó teremtéstörté­netre is. [↑](#endnote-ref-22)
22. Az *Óperzsa Birodalmat* II. Kürosz (i.e. 559-529) alapí­totta meg: fokozatosan uralma alá hajtva az egész mai Közel-Keletet, a Földközi tengertől az Indusig és a Kaspi-tengertől az Indiai óceánig. Utódai közül híres I. Dareiosz (Dárius), pénz- és közigazgatási reformjairól. –– A hódításokat csak a görögök tudták megállítani, amikor Szalamisznál tönkreverték Xerxész hajóhadát (i.e. 480). A Birodalom végül is Nagy Sándor csapásai alatt omlott össze, aki az isszoszi csatában (i.e. 333) szétverte a perzsa hadsereget, majd megölte sz utolsó akhaimenida uralkodót, III. Dareioszt. [↑](#endnote-ref-23)
23. Zarathrustra = tevékben bővelkedő (<zend>, óperzsa dialektus). Életrajzi adatait (~i.e. 628? – 553?) csodás események és mondák szövik át; a mítosz szerint a tanítást a jó istentől kapta (vö. kinyilatkoztatás), miután sikeresen kiállt néhány próbatételt. --–– Aveszta = igazság (<zend>) bár csak a 3. század kö­rül kelet­ke­zett, szövegeinek egy ré­sze akár Zarathrusztrától is ered­het. [↑](#endnote-ref-24)
24. *Fönícia* sohasem volt világbirodalom: Palesztinától északra, a Földközi tenger keleti-északkeleti partvidékén, kis városállamokból állt. Ezeket az i.e. 3. évezred közepe táján beszi­várgó sémi népek (szemiták) hoztak létre, akik később kiváló hajós és kereskedő néppé fejlődtek, hajóik bejárták az egész akkor ismert világot, és számos kereske­delmi „támaszpontot” alapítottak – köztük Kartágót. Sikereikért irigyelték (és persze gyűlölték is) őket a környező népek; asszír, babiloni, majd perzsa uralom alá kerülve városaik nagy része elpusztult, népük szétszóródott. [↑](#endnote-ref-25)
25. Él a Bibliába is bekerült *Élohim* néven, ami nyelvtanilag Él többes száma. Alakját számos bibliai név is őrzi, hogy csak a három kerubot említsük: Gabriél (= isten hőse), Mikhaél (= ki olyan, mint isten?), Rafaél (= is­ten az én orvosom). [↑](#endnote-ref-26)
26. Baál = úr, gazda (<ósémi>); a győzelem után Baál-Zebub (= fejedelem) melléknevet kap, ezt örökli meg tőle a Bibliában *Belzebub*, az ördögök fejedelme. [↑](#endnote-ref-27)
27. Az ugariti panteon érdekes szereplője a felhőkön trónoló *Yaw* (Jevo), nevében a Biblia másik istenneve, Jahve sejlik fel. Az óizraeli vallás szembeszökő párhuzamosságokat mutat az ugaritival, ami bizonyítja, hogy mindkét vallás közös ósémita hagyományokból táplálkozott. [↑](#endnote-ref-28)
28. Érdeklődők szinte az egész ókoti (arab, görög, hindu, keleti stb.) hit- és istenvilág részletes ismertetését megtalálják a Larousse Enciklopédia MEMO című könyvben (Akadémiai, Budapest, 1995). [↑](#endnote-ref-29)
29. Jób könyve, Jób 2.3. [↑](#endnote-ref-30)
30. *Palesztina* őslakói a kánaániak már az i.e. 3. évezredben építettek kisebb városokat, noha nem különültek el élesen a sivatagban élő ősközösségi nomád törzsektől. Az i.e. 13. sz.-ban beáramló rokon sémita törzsek istenükkel kötött szövetségüket *izraél*nek, őket az őslakók *hé­ber*eknek nevezték (izraél = isten harcosai; héber = folyón (valószínűleg a Jordánon) túli; <ósémi>) A héberek meghódították Kánaánt és fokozatosan összeolvadtak az őslakossággal, átvéve a földművelést, a vaskohászatot és a vallási szokások nagy részét. ---- A törzsszövetségből az i.e. 10. században ki­alakult izraeli királyság Salamon (i.e. 972-932) halála után két részre szakadt, és rövi­desen Egyiptomi befolyás alá került. Az északi rész, *Izrael* i.e. 586-ban, a déli résszel, *Judeá*val együtt Babilónia zsákmányává lett (*babiloni fogság*); ennek a perzsák vetettek vé­get i.e. 538-ban. A perzsa fennhatóságot i.e. 340 körül görög uralom váltotta fel, majd az önálló Hasmoneus dinasztia (i.e. 163-142) bukásávl az ország a rómaiak kezére került. ---- Eleinte a Róma által támogatott bábkirályok uralkodtak i.sz. 6-ig (köztük Nagy Heródes, akinek uralma alatt született Jézus); majd sorozatos lázadások és leverésük után 46-ban Palesztina végképp római provinci­ává lett. Az állandósult zsidó lázadások letörésére küldött Titus csapataival 70-ben elfoglalta Jeruzsálemet és felégette a templomot is. –––– Mivel a templomon kívül tilos volt áldozatot bemutatni, ettől kezdve gyökeresen megvál­tozott a zsidók vallási élete: szétszóródtak a világban, és kialakult a rabbinikus zsidó vallás, ennek imádkozási és istentiszteleti helyei a *zsinagógák* (szünagogé = gyűlés, gyülekezőhely; <gö­rög>). [↑](#endnote-ref-31)
31. Kivonulás könyve, Kiv 3.14. [↑](#endnote-ref-32)
32. Adam = ember, eva = élet; (<arám>). [↑](#endnote-ref-33)
33. V.ö. Teremtés könyve (Ter 3.1-24, Ter 3.5, Ter 6.1-2), Zsoltárok könyve (Zsolt 74.14, Zsolt 82.1) [↑](#endnote-ref-34)
34. Az őstörténet mítoszainak ragyogóan szellemes fel­dolgozása olvasható Ráth-Végh István: *Mendemondák és történelmi hazugságok* című művében (Legutóbbi kiadása: Fapadoskönyv Kiadó, Budapest, 2011.). [↑](#endnote-ref-35)
35. Ter 1.26-28. –––- A nyelvtani többes számok és a logikai többes értelem („férfinak és nőnek teremtette”) ellenére a keresztény egzegézis azt állítja, hogy itt egyetlen istenről van szó: „A többes számú forma... lehet az Elohimnak megfelelő fejedelmi többes is, tehát nem kell okvetlenül a Szentháromság titkának valamilyen előzetes bejelentésére gondolnunk”– nyugtat meg a hites magyarázó (dr. Gál Ferenc, a Biblia 1976-os, könyv alakú kiadásban 60. oldal). Így elesik a gyanú, hogy a Szentháromságnak esetleg nőnemű tagja is volna. [↑](#endnote-ref-36)
36. Ter 2..7-23. ---- Rosszindulatú félremagyarázás! – int le a hites keresztény egzegéta. „A Teremtés könyvének 1. és 2. fejezete …tartalma szerint semmi mást nem nyújt, mint kifejti azt a kinyilatkoztatást, hogy Isten a mindenség teremtője” – tájékoztat. Amit a másik hites magyarázó, dr. Gyürki László még kiegészít: „A fontos az, hogy meghatározzuk, mi volt a {sugal­ma­zott} szerző szándéka, és kihámozzuk belőle a mondanivalót" (U.o. 486. oldal; lásd az . jegyzetet is.) – Passz. [↑](#endnote-ref-37)
37. Lucis ferens = a fény (világosság) hozója <latin>. [↑](#endnote-ref-38)
38. A legendával kapcsolatban óhatatlanul felmerül a kérdés: miért éppen a jó és a rossz tudása fájának gyümölcse volt tiltott? Ha abból indulunk ki, hogy Isten tökéletes emberpárt teremtett – egészségesek, okosak, szépek és halhatatlanok voltak –, akkor nyilvánvalóan fel voltak ruházva „életkoruknak” megfelelő tudással és tapasztalatokkal is. Mármost az emberi értelem alapvető lényege a kíváncsiság, a jelenségek magyarázatának keresése, törekvés az ismeretlen titkok felderítésére – Istennek tehát tudnia kellett, hogy ez a tilalom ellentmondásban van az általa alkotott emberi természettel, következésképpen betarthatatlan. –– Másfelől, ha szó lehetett a jó és a rossz tudásának fájáról, akkor ősszüleinknek tudniuk kellett, mi a jó és mi a rossz; kimagasló értelmi képességeik birtokában, szabad akaratuk romlatlan, jóra hajló állapotában pedig *nem* *akarhatták* a rosszat! Miért *tették* mégis? [↑](#endnote-ref-39)
39. A modern Teológia szerint a szent szerző mindössze azt a sugalmazását csomagolta a bűnbeesés történetébe, hogy az erkölcsi és a fizikai rosszat nem Isten akarta, hanem az emberek választották *szabad döntésük* alapján; a többi jelképes magyarázat. (lásd az 57. jegyzetet is.) ---- A hiteles választ a 20. század legnagyobb magyar teológusa így adja meg: „…a kérdés a legnehezebbek egyike … Jóllehet minden szabad cselekedet Isten részéről... elő van irányozva, ...a teremtmény...olyan szabad, ...mintha egyáltalán nem volna előirányozva. Ezt po­zitív módon belátni lehetetlen, hisz ez a teremtő okság nagy hittitka." (Dgm1/357; lásd a 19. jegyzetet) ---- Könnyebb kérdés: Ha Isten nagyon *nem akarta* a bűnt, mi célból teremtette meg a csábító Lucifert? [↑](#endnote-ref-40)
40. A zsidók magukat a héberek leszármazottanak tekntik, ám a „zsidó”, mint etnikai megjelölés, csak a Babiloni fogság után alakult ki. –– A kivonulás korában a hébereket nem sújtotta társadalmi megülönböztetés; például III. Amenhotep beleszeretett Tejébe, héber származású vezíre, Juja lányába, s őt emelte magához Nagy Királyi Feleségnek, így az ő fiából lett később IV. Amenhotep. [↑](#endnote-ref-41)
41. Proféteuein = valaki (isten) nevében beszélni, jövendölni <görög>). Átvitt értelemben a pró­féták az isten nevében szóló, többé-kevésbé szent, de legalábbis aszkétikus életmódú emberek. [↑](#endnote-ref-42)
42. Massiah (<héber>) = Khrisztosz (<görög>) = felkent. [↑](#endnote-ref-43)
43. „.... én, az Úr, a te Istened féltékeny Isten vagyok. Azoknak a vétkét, akik gyűlölnek engem, megtorlom fiaikon, unokáikon és dédunokáikon. De ezredízig irgalmasságot gyakorlok azokkal, akik szeretnek és megtartják parancsaimat.” (Kiv 20.5-6.) [↑](#endnote-ref-44)
44. Csak példaként említeném, hogy az endogám (saját faj­tájúval kötött) házassági szokások miatt, az évszáza­dok során olyan génkárosodás keletkezett, aminek következtében 11 féle be­tegséget kizárólag, vagy az átlagnál sokkal nagyobb gyakorisággal, csak askenázi zsidók kaphat­nak meg. A betegségek felsorolását lásd Czeizel Endre: *A magyarság ge­netikája* című könyvében (Csokonai Kiadó, Debrecen, 1990), 168. old. [↑](#endnote-ref-45)
45. Lásd például Dániel (Dán 7.13-14), illetve Izajás könyvét (Iz 53.2-5). [↑](#endnote-ref-46)
46. Lásd például a Prédikátor könyvét (Préd 9.3-10). [↑](#endnote-ref-47)
47. Apró szépséghiba csupán, hogy az 5. könyvben (Második Törvénykönyv) Mózs maga meséli el saját halálát. [↑](#endnote-ref-48)
48. Máté evangéliuma (Mt 5,18, illetve Mt 16.,8) [↑](#endnote-ref-49)
49. A keresztényüldöző Saul megtérésnek részleteit lásd a 13. apostol című menüpontban. [↑](#endnote-ref-50)
50. Messiah <héber> = Khrisztosz <görög> = a felkent, a feladatra kiválsztot; maga Pál sohasem mondta Jézust Istennek! [↑](#endnote-ref-51)
51. Réslezesen lásd *A tökéletes Isten* című tanulmányt az *Istenérvek?* menüpont végén. [↑](#endnote-ref-52)
52. A „Szentháromság” szó a Bibliábn egyetlenegyszer sem fordul elő. [↑](#endnote-ref-53)
53. Ez tömören: *Isten megérti és szereti önmagát, s mivel a megértett dolog a megértőben van, el kell fogadni Istenben egy róla való Szót, amely úgy viszonyul Istenhez, mint fiú az apjához. … Azt a módot, ahogyan Isten Istenben van, mint megértett dolog a megértőben, kifejezzük azzal, hogy Fiúról beszélünk, aki az Isten Igéje. Azt a módot pedig, amint Isten Istenben van, mint szeretett személy a szerető személyben, úgy fjezzük ki, hogy Szellemről beszélünk, aki az Isten szeretete, … akinek az Atyától és a Fiútól kell származnia. (*A teljes szöveget lásd: Aquinó Szent Tamás: *A teológia összefoglalása*; Magyar Könyvklub, Budapest, 2000; 47.-56. oldal.) [↑](#endnote-ref-54)
54. DKK1 563-564. oldal (nem szó szerint). –––– Az Egyháznak ugyanis *joga van* a kőbevésett igazságokat *átértelmezni*: „Ha valaki lehetségesnek mondja, hogy az Egyház által megfogal­mazott dogmáknak valamikor – a tudomány haladása következtében – más ér­telmet kell majd tulajdonítani, mint ahogyan azokat az Egyház értelmezte ***vagy*** ***értelmezi***: legyen kiközösítve.” (HD 3043) [↑](#endnote-ref-55)
55. „{A Tridenti Zsinat} … mind az Ószövetségi, mind az Újszövetségi Szentírás minden könyvét, amelyek mindegyikének *szerzője az egyetlen Isten*, … vagy sugalmazója a Szentlélek, … hódolattíal fogadja el és tiszteli. (HD 1501, illetve az I. Vatikáni Zsinat (1869-70) megerősítő dogmája, HD 3029). [↑](#endnote-ref-56)
56. A multigenezis kényszerű elfogadása után az „átértelmezett” eredeti bűn már *nem* ősszüleink bűnének *következménye* – amint azt a dogma (HD 1512) egyértelműen kimondja – hanem *egyfelől* „azt fejezi ki, hogy … minden ember (egyéni szabad döntéseiől függetlenül) rászorul a megváltásra, mivel önmagát képtelen megváltani”, *másfelől* arra utal, hogy „olyan (*elődeink bűnei következtében megromlott)* társadalmi körülmények közé születünk, amelyek ténylegesen kizárják, hogy bűn nélkül élhessünk.” [↑](#endnote-ref-57)
57. Jézus Krisztus kereszthaláláig senki emberfia lelke nem üdvözül­hetett. Ez volt a pillanat, amikor Isten megkapta a várva-várt elégtételt és feloldotta a mennyország-zárlatot; addig az üdvösséget kiérdemelt lelkek a *pokol tornácán* várakoztak, amelyet hivatalosan *limbus*nak neveztek. A modern teológia a limbus létezését is elutasítja, de a várakozók sorsáról nincs határozott elképzelés. ––-- Az Egyház azért tiltja körömszakadtig az abortuszt, mert semmilyen elfogadható magyarázatot nem tud adni a kereszteletkenül meghalt ártatlan csecsemők elkárhozására: „A keresztség nélkül meghalt gyermekeket az Egyház csak Isten irgalmaságára tudja bízni … Isten végtelen irgalmassága … följogosít minket a reményre, hogy … számukra is van út az üdvösségre.” (KEK 1261) [↑](#endnote-ref-58)
58. Részletesebenn lásd a Mini lexikon menüpontot. [↑](#endnote-ref-59)
59. Mohamed (Muhammed = a magasztalt, dicső; <arab>) élettörténetét elég jól ismerjük. 570 körül született Mekkában, és 25 évesen feleségül vett egy nála 15 évvel idősebb, gaz­dag özvegyet. Ettől kezdve sokat utazott és elmélkedett, míg­nem 40 évesen – hite szerint – kinyilatkoztatásban részesült és terjeszteni kezdte a kapott ta­nítást. Mekkai sikertelenségei miatt, 622-ben kevés hívével Medinába költözött; a nevezetes *hidzsra* éve a mohamedán időszámítás kezdete. Ettől kezdve gyökeresen megváltozott az élete és tanainak sorsa. Hamarosan Medina ura lett és 630-ban Mekka is behódolt neki; „megtisztította” a Kába-templomot a bálvá­nyoktól, de a szentnek tisztelt fekete Kába-követ megtar­totta. Ekkor állt hatalma csúcsán: jószerével az egész arab világ muszlimmá lett, ami egyben politikai egységüket is jelentette. Mohamed mint legfőbb törvényhozó, bíró és hadvezér, ab­szolút hatalommal rendelkezett, de megőrizte szerény életmódját: a jó ételeken és italokon kí­vül, csak a női szépségnek nem tudott ellenállni (9 felesége volt). Medinában halt meg 632-ben. [↑](#endnote-ref-60)
60. Quran = tanítás, kinyilatkoztatás (<arab>). [↑](#endnote-ref-61)
61. Iszlám = odaadás, belenyugvás (<arab>); isten akara­tának fel­tétlen elfogadása. [↑](#endnote-ref-62)
62. „Akik hisznek és nem homályosíták el vétkekkel az ő hitüket, – azoké a biztonság... Ez a mi érvünk, amit Ábrahámnak adtunk... Noét már korábban az igaz útra vezéreltük és leszármazottai közül ...Mózest,... Jézust. ... Ez Allah útmutatása. Igaz útra vezérli a szolgái közül azt, akit akar.” (Korán 6,83-88; vagyis a 6. szúra 83-88. verséből. )

 A muszlim vallás részletes értékelése megtalálható Glasenapp i.m.-ben (. jegyzet) [↑](#endnote-ref-63)
63. A kötelezettség 6 éves korban kezdődik; 18 éves korára a gyermek körülbelül 22 000-szer mondta el, és kitörölhetetlenül belégett az agyába! [↑](#endnote-ref-64)
64. „Allah azt mondta: Jézus, Mária fia! Mondtad-e vajon te az embereknek azt, hogy 'Vegyetek engem és anyámat Allah mellé két istennek?' Jézus pedig azt mondta: 'Magasztaltassál! Hogy jönnék én ahhoz, hogy olyasmit mondjak, amihez nincs jogom.'” (Korán 5,116.) [↑](#endnote-ref-65)
65. (1) Allah és Mohamed feltétlen elismerése, (2) rituális mosdással egybekötött imák mondása naponta ötször, (3) a *ramadám böjt* megtartása, (4) a fejadó (*zakát*) befizetése készpénzben vagy természetben, (5) zarándoklat Mekkába a *Kába*-kőhöz egalább egyszer az életben. [↑](#endnote-ref-66)
66. Korán 9,25-28. [↑](#endnote-ref-67)
67. Erich Fromm: *A szeretet művészete* című könyvében (GABO Kiadó, Budapest, 2020) lenyűgözően elemzi ezt a gondolatkört. [↑](#endnote-ref-68)
68. Orthosz = igaz, megbízható; dokszé = vélemény, filozófiai nézet; neosz = új; logosz = beszéd, tanítás (<görög>); ezekből ortodox = igazhitű; neológ = újhitű. –––– Mindig létezett a zsidó valáson belül a *miszticizmus* is: hívei, a *hászid*ok (= jámborok <héber>), kabbalisztikus szertartásaik alapja pedig a középkorban keletkezett *Uzohár* (= Ragyogás könyve <héber>). [↑](#endnote-ref-69)
69. Sía = párt (<arab>); szúnna: a Pró­féta (mármint Mohamed) „szent” szokásainak, szóbeli tanításainak és cselekedeteinek gyűjteménye, amelyet a *hadizok* (gyűjteményes kéziratok) tartalmaznak. [↑](#endnote-ref-70)
70. Kalifa = helyettes (<arab>) [↑](#endnote-ref-71)
71. Képtelen ateista félreértelmezés! – tiltakozik a modern teolgia – , mindhárom vallás ugyanazt a végtelen, örökkévaló, mindentudó és mindenható, végtelenül igazságos, jó és bölcs, egyetlen Istent tiszteli és imádja; látszólagos különbözőségük abból fakad, hogy a végtelent nem tudjuk tökéletesen leírni! –––– Mivel a hit akarat kérdése, következésképpen mindenki azt hisz, amit hinni akar, hitekkel nincs értelme vitatkozni. [↑](#endnote-ref-72)
72. Lásd en.wikipedia.org/wiki/List\_of\_religious\_populations (2021); az arányok évről-évre változnak. – Megjegyzésre érdemes, hogy a muszlimok száma már akkor több volt, mint a katolikus keresztényeké. [↑](#endnote-ref-73)
73. „Az ember az Istentől ajándékba kapott szabadakarat révén képes vétkezni. … Ez a külön ajándék csak Isten dicsőségének szempontjából érthető, amennyiben Isten elhatározza, hogy fenségét nemcsak az emberek üdvözítése, hanem kárhoztatásuk által is kijelenti”. Paul Tillich: Rendszeres teológia(Osiris, Budapest, 2002), 263. oldal. [↑](#endnote-ref-74)